Beatrix Potter

Helen Beatrix Potter (1866–1943) var en britisk barnebokforfatter og -illustratør. Hennes mest kjente figur er Peter Rabbit, på norsk kalt Petter Kanin, en skikkelse som er blitt klassisk i engelsk barnelitteratur og fortsatt er en kommersiell suksess i gamle og nye titlerMin første Petter Kanin bok (A first Peter Rabbit book, Cappelen, 1997) og en rekke spin-off-produkter. 

 Liv og virke 
Potter kjøpte 16 gårder og eide til sammen 16 kvadratkilometer land som gikk til The National Trust og The Lake District National Park.

 Bakgrunn 
Faren til Beatrix Potter var utdannet advokat, men tilbrakte mesteparten av tiden i herreklubber, og arbeidet sjelden. Moren besøkte, eller hadde besøk av, slektninger. Begge foreldrene levde på arv fra foreldrene. Barnepiker og guvernanter oppdro Beatrix og Bertram, en yngre bror. Da hun ble eldre, utpekte foreldrene henne til husholderske, og frarådet videre skolegang.

 Mykologi 
Men mykologi, læren om sopp, fortsatte å oppta Potter, og hun samlet og lagde detaljerte tegninger av mer enn 270 arter. Hun kom frem til at lav egentlig er to organismer som lever sammen i symbiose. Denne teorien ville ikke lederen for The Royal Botanic Garden diskutere engang, og da hennes artikkel om muggsporer ble lest opp i The Linnean Society of London, fikk hun ikke selv være til stede fordi hun var kvinne. Først i 1997 fikk hun en offentlig unnskyldning og anerkjennelse for sin teori om lav, som er helt korrekt.

 Forfatterskap 
Beatrix Potter fikk utgitt sin første historie The Tale of Peter Rabbit i 1902. Boka, som kom på norsk under tittelen Eventyret om Petter Kanin, handler om den vesle kaningutten Petter som begir seg ut på vandring, men vender hjem etter sine eventyr og får en skje kamillete for å roe ned magen. Historien var illustrert med vakre, vare akvareller av forfatteren selv. Den vesle boka og de påfølgende utgivelsene ble svært godt mottatt, og Potter tjente etter hvert godt på salget. Hun fortsatte å skrive til omkring 1920, da synet hennes sviktet. Hun skrev i alt 23 bøker.
Det er blitt solgt 250 millioner kopier av hennes bøker.

 Utgivelser 
Oversikten viser engelske originaltitler og utgivelsesår.

De 23 eventyrbøkene
 The Tale of Peter Rabbit (1902)Eventyret om Petter Kanin (The tale of Peter Rabbit, Gyldendal, 1972)
 The Tale of Squirrel Nutkin (1903)Eventyret om Eirik Eikenøtt (The tale of Squirrel Nutkin, Carlsen, 1993)
 The Tailor of Gloucester (1903)Skredderen fra Gloucester (The tailor of Gloucester, Carlsen, 1993)
 The Tale of Benjamin Bunny (1904)Eventyret om Benjamin Kanin (The tale of Benjamin Bunny, Gyldendal, 1972)
 The Tale of Two Bad Mice (1904)Eventyret om to slemme mus (The tale of two bad mice, Carlsen, 1993)
 The Tale of Mrs. Tiggy-Winkle (1905)Eventyret om fru Tinkel-vinkel (The tale of Mrs Tiggy-Winkle, Carlsen, 1993)
 The Tale of the Pie and the Patty-Pan (1905)
 The Tale of Mr. Jeremy Fisher (1906)Eventyret om Jeremias Fisker (The tale of Mr Jeremy Fisher, Gyldendal, 1975)
 The Story of a Fierce Bad Rabbit (1906)
 The Story of Miss Moppet (1906)
 The Tale of Tom Kitten (1907)Eventyret om Tom Kattepus (The tale of Tom Kitten, Gyldendal, 1972)
 The Tale of Jemima Puddle-Duck (1908)
 The Tale of Samuel Whiskers or, The Roly-Poly Pudding (1908)
 The Tale of the Flopsy Bunnies (1909)
 The Tale of Ginger and Pickles (1909)
 The Tale of Mrs. Tittlemouse (1910)
 The Tale of Timmy Tiptoes (1911)
 The Tale of Mr. Tod (1912)
 The Tale of Pigling Bland (1913)
 Appley Dapply's Nursery Rhymes (1917)
 The Tale of Johnny Town-Mouse (1918)
 Cecily Parsley's Nursery Rhymes (1922)
 The Tale of Little Pig Robinson (1930)

Andre bøker
 Peter Rabbit's Painting Book (1911)
 Tom Kitten's Painting Book (1917)
 Jemima Puddle-Duck's Painting Book (1925)
 Peter Rabbit's Almanac for 1929 (1928)
 The Fairy Caravan (1929)
 Sister Anne (illustrert av Katharine Sturges) (1932)
 Wag-by-Wall (dekorasjoner av J. J. Lankes) (1944)
 The Tale of the Faithful Dove (illustrert av Marie Angel) (1955, 1970)
 The Sly Old Cat (skrevet 1906, men utgitt først 1971)

 Illustrasjonseksempler 

 Referanser 

 Eksterne lenker 




 Tekster i Potter-bøker på Project Gutenberg

Kategori:Britiske barnebokforfattere
Kategori:Britiske illustratører
Kategori:Engelskspråklige forfattere
Kategori:Personer fra London